  Константин Вознесенских Анжелика Тихонова корреспондент Берло нуналскын Удмуртиын коронавирусэн черлам 145 адямиез эмъяськонние понӥзы. Оглом 708 адямилэсь висёнэз пусйизы. Со сярысь элькунысь оперативной штаб ивортӥз. Та дыре «коронавирус» диагнозэн 6 сюрс 894 адямиез поликлиникаосын чаклало, соослэн висёнзы капчи ортче. 575-езлэн висисьёслэн тазалыксы шоро-куспо, 114-езлэн – секыт. 425 адями йӧназ. Одӥг мурт кулӥз. Кышномуртлы 83 арес вал. 26-тӥ толшорлы Удмуртиын коронавирусэн черлан 84 сюрс 445 учыръёс лабораториосын зэматэмын. 74 сюрс 495 адями йӧназ, 3 сюрс 479 мурт улонысь кошкиз. Берло нунал ӵоже коронавируслы 5 сюрс 70 эскеронъёс ортчытӥзы. Коронавируслэсь прививка 682 сюрс 705 адями пуктӥз, со пӧлысь 535 сюрс 20 мурт кык компонентэн. «Спутник Лайт» вакцинаез 117 сюрс 313 адямилы пуктӥзы. 88 сюрс 262 мурт ревакцинациез ортчиз. Коронавирус инфекциез алон, эскерон но эмъян пумысен визь-кенеш сётӥсь центрлэн телефон номерез: 8-800-100-24-47 (8 часысен 19 часозь). Тегъёс: Удмуртия коронавирус Тазалык Ижкар  